Kabale tumani. Kabale viloyati – Ugandaning Gʻarbiy mintaqasidagi viloyat. Kabaleda tuman maʼmuriy idoralari joylashgan. U dastlab Rukungiri, Kanungu, Kisoro, Rubanda va Rukiga viloyatlaridan oldin Kigezi viloyati tarkibiga kirgan va alohida viloyatlarni tashkil qilish uchun ajratilgan. Rukiga tilida Kabale "kichik tosh" degan maʼnoni beradi. Joylashuvi. Kabale viloyati shimolda Rukungiri viloyati bilan, shimoli-sharqda Rukiga viloyati bilan, sharq va janubdan Ruanda vi;oyati bilan, gʻarbda Rubanda va shimoli-gʻarbda Kanungu viloyatlari bilan chegaradosh. Yoʻl orqali Kabale Ugandaning Gʻarbiy mintaqasidagi asosiy shahar Mbararadan janubi-gʻarbda taxminan 143 kilometr (89 milya)da joylashgan. Yoʻl orqali Kabale Uganda poytaxti Kampaladan janubi-gʻarbda 410 kilometr (255 milya)da joylashgan. Ruanda bilan xalqaro chegara yaqinida, Katuna shahridan 25 kilometr (16 milya) shimolda, Kabale joylashgan. Aholisi. 2014-yil 27-avgustda oʻtkazilgan Respublika aholini roʻyxatga olish va uy-xoʻjaliklari soʻroviga koʻra, viloyat aholisi soni 230 609 nafarni tashkil qildi. Uganda Statistika Byurosi (UBOS) 2020-yil 1-iyul holatiga koʻra viloyat aholisini 248 700 kishi deb hisobladi. Ulardan 120 000 nafari erkaklar, qolgan 128 700 nafari esa ayollar ekanligi taxmin qilinmoqda. Uganda Statistika Byurosi (UBOS) 2014 va 2020-yillar oraligʻida aholining oʻrtacha yillik oʻsish sur’atini 1,3 foizga oshganligi haqida maʼlumot berishgan.